
ŠAKIŲ RAJONO SAVIVALDYBĖS TARYBA

SPRENDIMAS
DĖL ŠAKIŲ RAJONO SAVIVALDYBĖS INFRASTRUKTŪROS PRIPAŽINIMO PRIORITETINIŲ TERITORIJŲ IR INFRASTRUKTŪROS PLĖTROS ĮMOKOS TARIFO PATVIRTINIMO

2022 m. kovo 25 d. Nr. T-115
Šakiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos savivaldybių infrastruktūros plėtros įstatymo 2 straipsnio 7 punktu, 4 straipsnio 2 dalies 4 punktu ir 14 straipsnio 4 dalimi, Šakių rajono savivaldybės taryba nusprendžia:
[bookmark: _Hlk57672220]1. Nustatyti, kad Šakių rajono savivaldybės teritorijoje savivaldybės infrastruktūros plėtros įmokos dydis (Eur/m2) nustatomas vadovaujantis Savivaldybės infrastruktūros plėtros įmokos nustatymo metodikoje, patvirtintoje Lietuvos Respublikos Vyriausybės 2020 m. gruodžio 30 d. nutarimu Nr. 1475 ,,Dėl kompensacijos savivaldybių infrastuktūros plėtros iniciatoriaus už jų patirtas išlaidas apskaičiavimo ir išmokėjimo tvarkos aprašo ir savivaldybės infrastruktūros plėtros įmokos nustatymo metodikos patvirtinimo“, pateiktomis formulėmis.
[bookmark: _Hlk89172551]2. Patvirtinti Šakių rajono savivaldybės infrastruktūros plėtros įmokos tarifą visiems statiniams, vertinant pastato (pastatų) bendrąjį plotą ir (ar) inžinerinių statinių, kurie nėra savivaldybės infrastruktūra ir jų naudojimui reikalinga savivaldybės infrastruktūra, užstatymo plotą: 
[bookmark: _Hlk97298476][bookmark: _Hlk89680376]2.1. prioritetinėse teritorijose – 2,00 Eur už kv. m;
2.2. neprioritetinėse teritorijose – 3,00 Eur už kv. m;  
2.3. energetikos objektams – 1,00 Eur už kW. 
3. Patvirtinti savivaldybės infrastruktūros plėtros įmokos tarifą Šakių rajono urbanistikos kultūros vertybių teritorijose Kudirkos Naumiestyje, Griškabūdžio miestelyje ir atskirose kultūros vertybių teritorijose projektuojamiems statiniams – 0,00 Eur už kv. m.
4. Nustatyti, kad visi diferencijavimo koeficientai sprendimo priėmimo metu visiems statinių tipams yra lygūs:
[bookmark: _Hlk98842348]4.1. Gyvenamosios paskirties pastatams:
[bookmark: _Hlk98842416][bookmark: _Hlk98842459]4.1.1. Gyvenamosios paskirties (vieno buto) pastatams (6.1) – 1;
4.1.2. Gyvenamosios paskirties (dviejų butų) pastatams (6.2) – 1;
4.1.3. Gyvenamosios paskirties (trijų ir daugiau butų) pastatams (6.3) – 0,7;
4.1.4. Gyvenamosios paskirties (įvairių socialinių grupių) pastatams (6.4) – 0,7;
4.2. Pagalbinio ūkio paskirties pastatams (7.17) – 0,2;
4.3. Komercinės paskirties pastatams;
4.3.1. Viešbučių paskirties pastatams (7.1) – 0,2;
4.3.2. Administracinės paskirties pastatams (7.2) – 0,7;
4.3.3. Prekybos paskirties pastatams (7.3) – 0,7;
4.3.4. Paslaugų paskirties pastatams (7.4) – 0,7;
4.3.5. Maitinimo paskirties pastatams (7.5) – 0,7;
4.4. Pramonės ir sandėliavimo pastatams:
4.4.1. Transporto paskirties pastatai  (7.6) – 0,7;
4.4.2. Garažų paskirties pastatams (7.7) – 0,7;
4.4.3. Gamybos, pramonės paskirties pastatams (7.8) – 0,7;
4.4.4. Sandėliavimo paskirties pastatams (7.9) – 0,7.
4.5. Visuomeninės paskirties pastatams:
4.5.1. Kultūros paskirties pastatams (7.10) – 0;
4.5.2. Mokslo paskirties pastatams (7.11) – 0;
4.5.3. Gydymo paskirties pastatams (7.12) - 0;
4.5.4. Poilsio paskirties pastatams (7.13) – 0,8;
4.5.5. Sporto paskirties pastatams (7.14) - 0;
4.5.6. Religinės paskirties pastatams (7.15) – 0;
4.5.7. Specialiosios paskirties pastatams (7.16) – 0.
4.6. Kitos paskirties pastatams:
4.6.1. Kitos (fermų) paskirties pastatams (7.18) – 0,2:
4.6.2. Kitos (ūkio) paskirties pastatams (7.19) - 0,2;
4.6.3. Kitos (šiltnamių) paskirties pastatams (7.20) – 0,2;
4.6.4. Kiti (sodų) paskirties pastatams (7.21) – 0,80;
4.6.5. Kitos paskirties pastatams (7.22) – 2.  
4.7. Rajono savivaldybės objektams (bet kokios paskirties) – 0.
4.8. Inžineriniams statiniams (išskyrus energetikos, kuriems taikomas 2.3 punktas) – 0,2.
[bookmark: _Hlk98243068]5. Šakių rajono savivaldybės infrastruktūros plėtros prioritetinėmis teritorijomis pripažinti Šakių, Kudirkos Naumiesčio ir Gelgaudiškio miestų teritorijas.
6. Šis sprendimas įsigalioja 2022 m. balandžio 1 d.  
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras					Edgaras Pilypaitis 

